Siste båt ut i Alo familien var Alo 96 og Alo 96MS, som var en motorseilerutgave av havseileren. Båten ble konstruert av siv.ing. Finn Møller, og ble en moderne og rask seilbåt med brøkdelsrigg med enkle bakoversvepte salingshorn. Den ble også som sine søstre levert i halvfabrikat og senere også selvstøp. Båten er en av de første med «moderne» innredning, det vil si med dobbeltkøye og toalettrom akter. Motorseileren fikk akterkabin med egen nedgang og doghouse.